OpenLLM-France/wikimedia huggingface dataset:
# Bergarako Kartzela Zaharra

Bergarako Gaztetxea herriko kartzela zaharrean kokatzen da. Hainbat utzarazte eta eraispenen ostean, herriko gazteek, gaztetxe baten beharra zegoela ikusita, Gazte Lokala proiektua sortu zuten. Herrian presio handia eginda, 2000. urtean oraingo eraikina lortu zen. Gazte asanbladak kudeatzen du gaur egun kartzela zaharra, autogestio eta autofinantzazio ideien baitan

## Funtzionamendua

Asanbladako kideak asteroko batzarrean biltzen dira egunerokotasunari dagozkion hainbat gairen gainean hitz egin, hainbat ekintza antolatu edo bestelako gaiei heltzeko. Azken urteotan, urtean behin, asanblada/gaztetxearekin lotutako barnera begirako hainbat gai lantze aldera topaketa bat ere egin da.

## Jarduera

Urtean zeharreko eskaintza kulturala anitza izaten da (kontzertuak, zinea, hitzaldiak, tailerrak, ikastaroak, antzerkiak, bazkariak…), eta hainbat proiektu paralelo kokatzen dira bertan (Angiolillo liburutegia, sukaldea, serigrafia tailerra, argazki tailerra, ortua, rokodromoa…). Horrez gain, Txapa irrati librea ere kartzela zaharrean dago eta beste 20 programez gain gazte asanbladak ere bere espazioa dauka bertan. Gazte Asanbladak egindako azken barne hausnarketan, ordea, aisialdi alternatiboa sortu eta eskaintzeaz gain, presio soziala egin eta eragingo duen agente bat izatea falta zaiola ondorioztatu zen. Beraz, horren lorpen bidean aurkitzen da, egun, asanblada.

## Erreferentziak

* https://web.archive.org/web/20140116072128/http://wiki.15m.cc/wiki/Bergarako_Gaztetxea
* https://web.archive.org/web/20140114115210/http://topatu.info/gaztetxegida/
* https://web.archive.org/web/20140115093520/http://gara.naiz.info/paperezkoa/20130830/419988/eu/Bergarako-gaztetxea-herri-kultura-sortzeko-gunea
* https://web.archive.org/web/20140115045333/http://topatu.info/gaztetxeak/gaztetxe-gazte-asanblada-izena/
* https://web.archive.org/web/20140116052408/http://www.deia.com/2013/12/30/politica/euskadi/la-celda-de-angiolillo-en-bergara-es-hoy-biblioteca
* http://goiena.net/bergara/1386609250923
* http://goiena.net/bergara/1386609383536
* https://web.archive.org/web/20140116080927/http://goiena.net/bergara/1386609307453
* http://goiena.net/bergara/1386609170526

## Kanpo estekak

* http://zinekluba.wordpress.com
* http://www.txapairratia.org
* http://www.youtube.com/results?search_query=bergarako+gaztetxea&sm=3
* Datuak: Q16516562
# Bergantzuko zentral hidroelektrikoa

Bergantzuko zentral hidroelektrikoa Arabako Bergantzu herrian dagoen indarretxea da. Arabako Elektrohidraulika Elkarteak (gaztelaniaz: Sociedad Electra Hidráulica Alavesa) eraiki zuen 1897an. Zentralak Jugalez ibaitik hartzen du ura eta Urizaharretik Bergantzurako bidean (5 kilometro baino gutxiagotan) dagoen 200 bat metroko desnibelaz baliatzen da. Gaur egun ere badabil, baina automatizaturik.

## Erreferentziak

* ↑ Zanbranako Udala. Ondarea: Bergantzuko Zentral Elektrikoa. (Noiz kontsultatua: 2017ko urriaren 3an).

## Kanpo estekak

* Datuak: Q61069345
# Bergara Aurrera

Bergara Aurrera Espainiako Alderdien Legea onartu ondoren Bergaran sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 1.884 izan ziren boto nuluak, emandako botoen %20,86.

## Ikus, gainera

* Espainiako Alderdien Legea

## Kanpo estekak

* Datuak: Q12255016
# Bergara Kirol Elkartea

Bergara Kirol Elkartea Bergarako kirol kluba da. 1952an sortua, futbol, eskubaloi, saskibaloi eta pilota sailak ditu.

## Historia

Deportivo Vergara 1952an sortu zuten. 1958-59 denboraldian lehendabizikoz igo zuenetik 13 denboraldi eman ditu Hirugarren Mailan, azkenekoz 1999tik 2001era.

## Sailak

Elkarteak futbol, eskubaloi, saskibaloi eta pilota sailak ditu. Lehen txirrindularitza, atletismo, igeriketa, xake eta boxeo sailak ere bazituen.

## Jokalari ezagunak

* Jose Agustin Aranzabal "Gaztelu"

## Uniformea

* Lehenengoa: Zamarra eta praka urdinak.

## Futbol Zelaia

Agorrosin Futbol Zelaia 1951an ireki zuten, 800 ikusleentzako tokia eta 92x52 metro ditu.

## Datuak

2024-25 denboraldia barne.
* Denboraldiak Lehenengo Mailan: 0
* Denboraldiak Bigarren Mailan: 0
* Denboraldiak Bigarren B Mailan: 0
* Denboraldiak Lehen Federazioan: 0
* Denboraldiak Bigarren Federazioan: 0
* Denboraldiak Hirugarren Mailan: 13
* Denboraldiak Hirugarren Federazioan: 0

### Azken urteak
## Palmaresa

* Gipuzkoako Ohorezko Erregionala (2): 1958, 1999

## Kanpo estekak

* Datuak: Q8347056
# Bergarako Musika Eskola

Bergarako Musika Eskola (ofizialki, "Boni Laskurain" Bergarako Musika Eskola) 1983an Bergaran sortutako ikastetxea da . Eusko Jaurlaritzako Hezkuntza, Unibertsitate eta Ikerketa Sailak baimendutako ikastetxea da eta irabazi asmorik gabeko erakundea. 2020an 3 urtetik gorako 500 ikasle baino gehiago zituen; 28 instrumentu baino gehiagoko eskaintza eta euskal dantzak irakasten zituzten.
Elkarteak hainbat musika ekitaldi antolatzen ditu urtean zehar Bergaran herriko ospakizunekin bat eginez, hala nola, Gabonetako kontzertuan, Santa Zezilia kontzertuan, Erramu Zapatuko Ferian, Iñauterietan etab. egiten dituzten txarangak, dantzak eta abesbatzak.
Herriko hainbat musika entitateen harrobi ere izan da: Bergarako orfeoia, Aritzeta Abesbatza, Udal Musika Banda, Udal Txistulari Banda, etab.
Bergara Antzerki Musikala Elkartearekin batera oihartzun handiko hainbat antzerki musikal antolatu dituzte 1993tik (Miserableak lehena).

## Erreferentziak

* ↑ Izaera – Bergarako Musika Eskola. (Noiz kontsultatua: 2024-01-05).
* 1 2 , 44 or..
* ↑ «'Miserableak' musikala izango da protagonista Bergarako Musika Eskolaren Gabonetako kontzertuan - Bergara» Goiena.eus (Noiz kontsultatua: 2024-01-05).

## Kanpo estekak

* Datuak: Q124133053
# Aurora Bretón

Aurora Bretón (1950eko urtarrilaren 10a - Tacuba, 2014ko maiatzaren 27a) arkularia zen. Mexiko ordezkatu zuen 1972ko Udako Olinpiar Jokoetan, 1984ko Udako Olinpiar Jokoetan, 1988ko Udako Olinpiar Jokoetan eta 1992ko Udako Olinpiar Jokoetan.

## Erreferentziak

* ↑ Aurora Bretón

## Kanpo estekak

* Datuak: Q16985217
# Aurora Bautista

Aurora Bautista Zúmel (Villanueva de los Infantes, Valladolid, 1925eko urriaren 15a - Madril, 2012ko abuztuaren 27a) espainiar aktorea izan zen, antzerki zein zineman. Locura de amor, bere lehenengo filma, bat-bateko arrakasta izan zen eta frankismo garaiko zineman toki garrantzitsua izan zuen. Hala ere beste filme mota batzuetan ere parte hartu zuen, La tía Tula edo Amanece, que no es poco gisa.

## Filmografia

* 2004 Tiovivo c. 1950, José Luis Garci.
* 2002 Octavia, Basilio Martín Patino.
* 2000 Adiós con el corazón, José Luis García Sánchez.
* 1995 Hermana, pero ¿qué has hecho?, Pedro Masó.
* 1989 Amanece, que no es poco, José Luis Cuerda.
* 1987 Divinas palabras, José Luis García Sánchez.
* 1987 El polizón del Ulises, Javier Aguirre.
* 1985 Extramuros, Miguel Picazo.
* 1977 El mirón, José Ramón Larraz.
* 1975 Los pasajeros, José Antonio Barrero.
* 1973 Una vela para el diablo, Eugenio Martín.
* 1969 Pepa Doncel, Luis Lucia.
* 1968 Uno a uno sin piedad, Rafael Romero Marchent.
* 1966 El derecho de nacer, Tito Davison.
* 1964 La tía Tula, Miguel Picazo.
* 1963 Las ratas, Luis Saslavsky.
* 1961 Teresa de Jesús, Juan de Orduña.
* 1959 Sonatas, Juan Antonio Bardem.
* 1958 Il marito, Nanni Loy.
* 1956 La gata, Margarita Alexandre eta Rafael María Torrecilla.
* 1953 Condenados, Manuel Mur Oti.
* 1950 Agustina de Aragón, Juan de Orduña.
* 1950 Pequeñeces, Juan de Orduña.
* 1948 Locura de amor, Juan de Orduña.

## Kanpo estekak

* Datuak: Q458045
# Aurora Bertrana

Aurora Bertrana Salazar (Girona, 1892ko urriaren 29a - Berga, 1974ko irailaren 3a) katalan idazle eta biolin-jotzailea izan zen.

## Biografia

Oso umetan hasi zen idazten. 10 urte inguru zituenean erakutsi zion lehen ipuina aitari. Hain zuzen, Prudenci Bertrana kazetari eta idazlearen alaba zen —Josafat aitoren semeak egin zuen batez ere ezagun hura—. Aitak ez zuen inondik inora nahi alaba idazlea izaterik; ez zitzaion emakumeentzako moduko jarduera iruditzen. Hala, berari kopiatu izana leporatu zion alabari. Ama Neus Salazar zuen.
Josi egiten zuen amak, eta nahiz eta etxean saiatu ziren Bertranak ere bide hori har zezan, inoiz ez zitzaizkion interesatu jostorratzak eta hariak. Literatura ahatz zezan, aitak biolontxelo irakasle bat jarri zion. Hasieran, Gironan bertan hartu zituen eskolak, eta trenean astean pare bat aldiz Bartzelonara joaten hasi zen gero. Txiki geratu zitzaion Bartzelona ere, eta Suitzara joan zen, Dalcroze Institutuan ikastera. 1920ko hamarkada zen, eta emakumez bakarrik osatutako Europako lehen jazz-banda sortu zuen han.
Han ezagutu zuen Denys Choffat ingeniari elektrikoa ere, eta ezkondu egin ziren. Senarraren lan kontuak zirela medio, Polinesiara joan ziren 1926tik 1929ra. Kataluniako egunkarietara kronikak bidaltzen hasi zen, eta egundoko arrakasta zuten irakurleen artean.
Kataluniara itzulita, 1930ean Paradisos oceànics idatzi zuen Polinesiako bizipenetan oinarrituta; liburu horrek eman zion hasiera haren literatura-ibilbideari. 1930eko hamarkadan, gerra hasi aurretik, fikziozko liburuak eta fikziozkoak ez zirenak idatzi zituen. Besteak beste, Marokora joan zen hango emakumeen bizimoduaren berri izateko: El Marroc sensual i fanàtic liburua idatzi zuen han jasotakoekin. ERC alderdiko militantea izan zen, eta, 36ko gerraren ostean, erbestera alde egin behar izan zuen: atzera Suitzara. Senarra Espainian geratu zen, eta frankistengana batu.
Bertrana 1949an itzuli zen erbestetik. «Garai grisak» deitu izan zien handik aurrerako urteei, baina haiexek izan zituen emankorrenak literatura aldetik, dozena bat liburu baino gehiago kaleratu baitzituen.

## Lana

* Paradisos oceànics, 1930.
* Peikea, princesa caníbal i altres contes oceànics, 1934.
* L'illa perduda, 1935.
* El Marroc sensual i fanàtic, 1936.
* Edelweiss, 1937.
* Camins de somni, 1955.
* Tres presoners, 1957
* Entre dos silencis, 1958.
* Ariatea, 1959
* La nimfa d'argila, 1959
* Una vida, 1965
* Ovidi i sis narracions més, 1965.
* Fracàs, 1966.
* Vent de grop, 1967.
* La ciutat dels joves, 1971.
* Memòries fins al 1935, 1973
* Memòries del 1935 fins al retorn a Catalunya, 1975.

## Erreferentziak

* 1 2 3 4 Garate, Miren. (2019-03-17). «Bakarrik eta libre, munduan barrena» Berria CC BY-SA 4.0 lizentziapean.

## Kanpo estekak

* Datuak: Q8209355
* Multimedia: Aurora Bertrana / Q8209355
# Aurora Baskaran

Aurora Baskaran Martínez (Eibar, Gipuzkoa, 1933ko abuztuaren 11) gipuzkoar politikaria da, PSE-EEko kidea.
Benigno Baskaran aita eta Marcelino Baskaran aitona izan zituen, biak ere euskal sozialismoaren kide nabariak. 1987 eta 1995 artean jaioterriko alkate hautatua, 1989ko hauteskundeetan senatari hautatu zuten.

## Erreferentziak

* ↑ Zubia, R.. (2008-5-18). «De los Toyos sustituirá a Arriola en la alcaldía de Eibar a finales de mes. La designación ayer del actual alcalde como secretario general del PSE de Guipúzcoa confirma el próximo nombramiento del nuevo primer edil eibarrés» El Correo.
* Datuak: Q5712079
# Aurora Chin

Aurora Chin (Petelea, 1958ko irailaren 12a) arkularia da. Errumania ordezkatu zuen 1980ko Udako Olinpiar Jokoetan.

## Erreferentziak

* ↑ Aurora Chin
* ↑ Aurora-Eugenia CHIN

## Kanpo estekak

* Datuak: Q9162323
# Aurora Center (Hego Dakota)

Aurora Center Ameriketako Estatu Batuetako erroldak esleitutako leku bat da. Aurora konderrian dago, Hego Dakota estatuan. 22 biztanle ditu, 0,111691 kilometro koadroko azaleran banatuta.

## Ikus, gainera

* Aurora konderria

## Kanpo estekak

* Datuak: Q2312955
* Multimedia: Aurora Center, South Dakota / Q2312955
# Aurora Correa

Aurora Correa Hidalgo (Bartzelona, Katalunia, 1930eko otsailaren 10a – Mexiko, 2008ko azaroaren 20a) mexikar irakasle eta idazlea izan zen, Espainiako Gerra Zibilean Mexikora iritsi zen Moreliako Haurrak izeneko erbesteratuen taldeko kidea. Cerezas (2008) liburuan, bidaian eta erbestean izandako esperientziak kontatzen ditu.

## Biografia

Aurora Correa 1930eko otsailaren 10ean jaio zen Bartzelonan. 1937an iritsi zen Mexikora, 7 urte zituela, Espainiako Gerra Zibilean erbesteratutako Moreliako Haurrak izeneko taldearen partaide gisa. Haur horietako beste asko bezala ez zen inoiz jaioterrira itzuli eta Mexikon nazionalizatu zen 1963an.
Bere lan profesionala beti egon zen hezkuntzarekin, literaturarekin eta kulturaren hedapenarekin lotua. Gaztelaniazko eskolak eman zituen Bigarren Hezkuntzan, gidoilari gisa lan egin zuen, hainbat argitaletxetan idatzi zuen eta zuzendu ere egin zituen, irratiko aktore ere jardun zuen. Horrez gain, hainbat komunikabide inprimatutan kolaborazioak egin zituen: El Día, El Nacional, Excélsior, Novedades eta Siempre!. Nobedadeen atalean argitaratutako testu bat nabarmentzen da, haurtzaroan bizi izan zen barnetegiko esperientziak kontatzen dituena.
Sei liburu argitaratu zituen, besteak beste, La muerte de James Dean (1991) eta Ha (1992). Hurrenez hurren, Planeta Eleberriaren Lehiaketako eta Diana Eleberriaren Lehiaketako finalistak izan zirenak.Cerezas (2008), bere azken liburuan, Morelia haur gisa izandako esperientzien berri ematen du. Bere liburuetako bat bakarrik dago poesiari eskainia, Odas (1976), eta genero horretako bere lana ez da oso ezaguna.
2008ko azaroaren 20an hil zen Leonen, Guanajuaton.

## Lanak

Besteak beste, obra hauek egin zituen:
* Agustina Ramírez (1964)
* Odas (1976)
* La muerte de James Dean (1991)
* Ha (1992)
* Te beso buenas noches (1997)
* Cerezas (2008)

## Ikus gainera

* Dolores Pla Brugat

## Erreferentziak

* ↑ Cortés Delgado, Brenda. (2022). «Aurora Correa Hidalgo, una inadvertida escritora del exilio y la Guerra Civil de España: El cante jondo antes y después de la Guerra Civil Española.» Sansueña (Editorial Renacimiento) (4): 24. ISBN 9788419617774..
* 1 2 3 «Correa, Aurora (1930-2008)» Catálogo Biobibliográfico de la Literatura en México (INBA).
* 1 2 3 Fallece Aurora Correa, destacada escritora e intelectual, hispanomexicana radicada en Aguascalientes. CONACULTA 21 de noviembre de 2008.
* 1 2 «Identidad(es) literaria(s): el exilio en las poetas hispanomexicanas» Valenciana (20): 113-136. julio-diciembre de 2017.
* ↑ «Obra publicada de Aurora Correa» Enciclopedia de la Literatura en México (Fundación para las Letras Mexicanas A.C.).

## Kanpo estekak

* Jesus F. Contreras ganga. Aurora Correa hondoa.
* Dokumentala: Aurora Correa, artxibo-dohaintza.
* Datuak: Q47512928
# Baba Ana

Baba Ana Errumaniako udalerri bat da, Prahova konderrian. 3.546 biztanle ditu, 83,28 kilometro koadroko azaleran banatuta.

## Herriak

Udalerrian honako herriak daude:
Baba Ana $^{(en)}$ Cireșanu $^{(en)}$ Conduratu $^{(en)}$ Crângurile $^{(en)}$ Satu Nou $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5053313
# Baba (hazia)

Baba, zentzu zabalean, Fabaceae familiako hainbat landareren hazia da, gizakien zein animalien elikaduran erabiltzen direnak. Sukaldaritzan erabiltzen dira modu askotan, tartean egosita, frijituta edo labean, eta munduko gastronomia askoren funtsa dira.

## Terminologia

Baba terminoak, euskaraz, Vicia faba espezieari egiten dio erreferentzia. Hala ere, Amerikatik Phaseolus generoa ekarri zenean, desplazamendu bat egon zen. Babarruna edo indibaba horren erakusgarri dira. Era berean, Vigna generoko beste hainbat haziri ere baba izena eman ohi zaie. Soja, ilar eta antzeko familiako beste hazi batzuek ere izen hori izan dute beste hizkuntza batzuetan.

## Kanpo estekak

* Datuak: Q379813
* Multimedia: Beans / Q379813
# Baath Alderdi Arabiar Sozialista

Baath Alderdi Arabiar Sozialista (arabieraz: حزب البعث العربي الاشتراكي Hizb Al-Ba'ath Al-'Arabi Al-Ishtiraki) arabiar alderdia izan zen, arabiar nazionalismo eta sozialismo uztartzen zituen baathismo bultzatzen zuena. Bere izenak pizkunde esan nahi du, mendebaldeko politikaren eraginatik aldetzearen aldekoak zirelako. Bere goiburua "Batasuna, Askatasuna, Sozialismoa" (wahda, hurriya, ishtirakiya) izan zen.
1947ko apirilaren 7an Michel Aflaq eta Salah al Din al Bitarrek zuzenduriko Arabiar Baath Mugimendua eta Zaki al Arsuzik zuzenduriko Arabiar Baath batu eta alderdia sortu zuten. Nahiz eta arabiar herrialde guztietan adarrak izan, Siria eta Iraken baino ez zuten botererik lortu. 1952an Akram al Hawranik zuzenduriko Alderdi Arabiar Sozialistarekin bat egin zuen.
1966an Aflaq eta Bitarren aurkako estatu-kolpe militarraren ondorioz, siriar eta irakiar adarrak banatu ziren, Qotri (edo erregionalista) siriar alderdia eta Qawmi (edo nazionalista) irakiar alderdia sortuz. Biek Baath izena mantendu arren, etsai bilakatu ziren, batez ere Siriak Iran-Irak gerran Iranen alde egin zuenean.

## Erreferentziak

* ↑ Franzén, Johan. (2011). Red Star Over Iraq: Iraqi Communism Before Saddam. Columbia University Press ISBN 0-23170-230-2..
* ↑ van Dam, Nikolaos. (1979). The Struggle for Power in Syria: Sectarianism, Regionalism and Tribalism in Politics. I B Tauris.

## Kanpo estekak

* Datuak: Q179933
* Multimedia: Baathism / Q179933
# Baavgai Bolohson

If Only I Could Hibernate (mongolieraz: Баавгай болохсон, Baavgai Bolohson) 2023ko Zoljargal Purevdash mongoliar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Ulziik, Ulan Batorko auzo behartsu bateko nerabe batek, beka bat lortzeko lehiaketa zientifiko bat irabazi nahi du. Amak, analfabetoa bera, landan aurkituko du lana, eta Ulzii eta haren anaia eta arreba abandonatuko ditu, negua gogorra izan arren. Neba-arrebak zaindu beharraren eta ikasi nahiaren artean banatuta, Ulziik ez du beste aukerarik izango: bere burua arriskuan jarri beharko du bere familiaren beharrak asetzeko.

## Aktoreak

* Battsooj Uurtsaikh: Ulzii
* Nominjiguur Tsend: Tungaa
* Tuguldur Batsaikhan: Erkhemee
* Ganchimeg Sandagdordorj: ama

## Erreferentziak

* ↑ «Egunerokoa nahikoa denean» Berria 2024-01-10 CC BY-SA 4.0 lizentziapean.

## Kanpo estekak

* Datuak: Q118630772
# Bab el-Mandeb

Bab el-Mandeb (arabieraz: باب المندب‎, bāb al-mandib, «Deitorearen atea») Itsaso Gorriaren eta Adengo golkoaren arteko itsasartea da, Yemen (Arabiako penintsula) eta Djibuti (Ekialdeko Afrika) banatzen dituena. 130 km luze da, eta 40 km inguru zabal. Bab el-Mandeb ezinbesteko pasabidea da, Ekialde Urruneko bidean, Suezko kanaletik igarotako ontzi guztientzat. Uharte nagusia Perim da (Yemen).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. Ekialde Hurbileko eta Ipar Afrikako toponimia. .

## Kanpo estekak

* Datuak: Q83318
* Multimedia: Bab-el-Mandeb / Q83318
# Baba (medikuntza)

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Baba, pusla edo ikortzirina larruazaleko puxikatxoa da, likido serosoz betetako epidermisaren goragune mugatu batek sortua. Igurzte, erredura, izotz, gai kimiko edo infekzioen eraginez sor daiteke.

## Tratamendua

Normalean baba bakarrik sendatzen da, hots, tratamendurik gabe, azalak infekzioetatik babesten duelako. Horrela, likidoa xurgatzen den ahala, babaren azala lehortuko da. Ez apurtzeko, apositu batekin babesten ahal da.
Infekzioak ekiditeko, puslak ez dira zulatu edo lehertu behar. Bere gisa lehertzen badira, antiseptikoa eman eta gaza esteril lehor edo baselinadunekin estaltzen dira.

## Erreferentziak

* ↑ Baba Euskalterm
* ↑ Oinarrizko lehen sorospenen liburua Kirolzerbitzua.net

## Kanpo estekak

* Ionana Arbillaga: Lesio dermatologikoak: Babak Podotolosa.com
* Datuak: Q276469
* Multimedia: Blisters / Q276469
# Ben Maher

Ben Maher (Enfield (Ingalaterra) (Erresuma Batua), 1983ko urtarrilaren 30a) hipikan aritzen den kirolari britainiarra da.

## Olinpiar Jokoak

2012ko Udako Olinpiar Jokoetan, Londres 2012an (Londres), Saltoa taldeka proban, Erresuma Batuko taldea osatzen zuten Nick Skelton (Big Staren gainean), Ben Maher (Tripple Xren gainean), Scott Brash (Hello Sanctosen gainean) eta Peter Charlesek (Vindicaten gainean) urrezkoa lortu zuten Herbehereetako taldearen eta Saudi Arabiako taldearen aurretik sailkatuz.
2020ko Udako Olinpiar Jokoetan, Tokio 2020an (Tokio), Saltoa banaka proban (Explosion Wren gainean), urrezkoa eskuratu zuen Peder Fredricson suediarrari (zilarrezko domina, All Inen gainean) eta Maikel van der Vleuten herbeheretarrari (brontzezko domina, Beauville Zren gainean) aurre hartuz.
2024ko Udako Olinpiar Jokoetan urrezko domina bat eskuratu zuen taldekako proban.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2012 | Londres Erresuma Batua | 01 ! | Saltoak taldeka. Tripple Xren gainean. |
| 2020 | Tokio Japonia | 01 ! | Saltoak banaka. Explosion Wren gainean. |
| 2024 | Paris Frantzia | 01 ! | Saltoak taldeka. Dallas Vegas Batillyren gainean. |

## Erreferentziak

* ↑ «Ben Maher» olympedia.org (Ingelesez)
* ↑ «Ben Maher» olympics.com (Gaztelaniaz)
* ↑ Saltoak taldeka. Emaitzak 2012 olympedia.org (Ingelesez)
* ↑ Saltoak banaka. Emaitzak 2020 olympedia.org (Ingelesez)

## Kanpo estekak

* Datuak: Q816554
* Multimedia: Ben Maher / Q816554
# Ben More (Mull)

Ben More, Eskoziako mendebaldeko Mull uhartean dagoen mendi bat da. 966 metroko garaiera du eta uharte osoko punturik altuena da.
Munro multzoko mendia da, Eskozian 3.000 oin baina garaiagoak diren mendiez osatua dagoen multzoa.

## Kanpo estekak

* Datuak: Q3355693
* Multimedia: Ben More, Isle of Mull / Q3355693
# Ben More (Crianlarich)

Ben More, Eskoziako gaeleraz A' Bheinn Mhòr, literalki "Mendi Handia", Eskoziako Lur Garaietan dagoen mendi bat da, Argyll eta Bute lurraldean. 1.174 metroko garaiera du.
Crianlarich udalerritik hurbil dago, eta Stob Binnein mendiaren alboan.
* Datuak: Q3395632
* Multimedia: Ben More (Crianlarich) / Q3395632
# Ben Roy Mottelson

Ben Roy Mottelson (Chicago, Illinois, 1926ko uztailaren 9a - Kopenhage 2022ko maiatzaren 13a) Estatu Batuetan jaiotako daniar fisikaria izan zen. 1975ean Fisikako Nobel saria hartu zuen, Rainwaterrekin eta Aage Bohrrekin batera. Bohr-ekin batera atomoaren nukleoaren eredu bateratua deskribatu zuen eta nukleo batzuen forma ez-simetrikoei buruzko teoria bat eman zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-12-10 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q107423
* Multimedia: Ben Roy Mottelson / Q107423